b'\n_START_ARTICLE_\nDharma Initiative\n_START_PARAGRAPH_\nDharma Initiative (lyhennettyn\xc3\xa4 DHARMA, Department of Heuristics and Research on Material Applications, suom. heuristiikan ja materiaalisen soveltamisen tutkimusryhm\xc3\xa4) on fiktiivinen tutkimusryhm\xc3\xa4 televisiosarjassa Lost._NEWLINE_Dharma esiteltiin toisen tuotantokauden jaksossa Orientaatio ja sille perustettiin nettisivut vuonna 2008.\n_START_SECTION_\nTaustaa\n_START_PARAGRAPH_\nDharma Initiativea ja sen alkuper\xc3\xa4\xc3\xa4 tutkitaan ensimm\xc3\xa4isen kerran orientaatiofilmin avulla Joutsen-asemalla jaksossa Orientaatio. Tohtori Pierre Chang kertoo projektin alkaneen 1970-luvulla, jolloin sen perusti kaksi l\xc3\xa4\xc3\xa4ketieteen kandidaattia Michiganin yliopistosta, Gerald and Karen DeGroot. Dharman rahoitti Hanso Foundationin Alvar Hanso. He suunnittelivat perustavansa \xe2\x80\x9dsuuren yhteiskunnallisen tutkimusaloitteen", jossa tutkijat ja vapaasti ajattelevat maailman ymp\xc3\xa4ri tutkisivat meteorologiaa, psykologiaa, parapsykologiaa, el\xc3\xa4intiedett\xc3\xa4, elektromagnetismia ja kuudetta alaa, jota filmi kuvaa \xe2\x80\x9dutopistiseksi yhdyskunnaksi\xe2\x80\x9d - ennen kuin kuudes aihe poistettiin tavoitteesta._NEWLINE_Jaksoissa LaFleur ja Samanlainen mies n\xc3\xa4ytet\xc3\xa4\xc3\xa4n, ett\xc3\xa4 matemaatikko Horace Goodspeed oli vastuussa Dharma-aloitteen operaatioista Saarella 1970-luvun alusta jakson Onnettomuus aikaan. Avainp\xc3\xa4\xc3\xa4t\xc3\xb6kset, jotka t\xc3\xa4ytyi tehd\xc3\xa4 saarella, p\xc3\xa4\xc3\xa4tti komitea johon kuului kaikkien alojen p\xc3\xa4\xc3\xa4llik\xc3\xb6t, muun muassa tutkimusty\xc3\xb6n p\xc3\xa4\xc3\xa4llikk\xc3\xb6 Stuart Radzinsky ja turvap\xc3\xa4\xc3\xa4llikk\xc3\xb6 LaFleur (Sawyer). Jaksossa Muuttuja Faraday vahvisti, ett\xc3\xa4 Dharma-aloitteen p\xc3\xa4\xc3\xa4maja sijaitsi vuodesta 1977 Ann Arborissa, Michiganissa._NEWLINE_Vaihtoehtoisessa reality-peliss\xc3\xa4 Lost Experience, joka sijoittuu vuoteen 2006, paljastetaan ett\xc3\xa4 Dharma-aloitteen p\xc3\xa4\xc3\xa4m\xc3\xa4\xc3\xa4r\xc3\xa4 oli muuttaa mik\xc3\xa4 tahansa Valenzetti-yht\xc3\xa4l\xc3\xb6n kuudesta kertoimesta, yht\xc3\xa4l\xc3\xb6n joka \xe2\x80\x9dennustaa tarkan vuoden ja kuukauden jolloin ihmisyys kukistaa itsens\xc3\xa4\xe2\x80\x9d, jotta ihmiset voisivat olla olemassa kauemmin aloitteen muuttamalla tuomiop\xc3\xa4iv\xc3\xa4\xc3\xa4. Kertoimia kuvataan Valenzetti-yht\xc3\xb6l\xc3\xa4n lukuina sek\xc3\xa4 numeroina jotka mainitaan sarjassa usein: 4, 8, 15, 16, 23 ja 42._NEWLINE_Vuonna 1977 Dharman ty\xc3\xb6ntekij\xc3\xa4t porasivat suoraan elektromagneettiseen taskuun, vapauttaen katastrofaalisen m\xc3\xa4\xc3\xa4r\xc3\xa4n elektromagneettista energiaa. Tapahtumaan kutsutaan nimell\xc3\xa4 \xe2\x80\x9donnettomuus\xe2\x80\x9d. Radzinsky vaati poraamisen jatkamista tri. Pierre Changin varoituksista huolimatta. Joutsen-aseman vuonna 1980 nauhoitetussa orientaatiofilmiss\xc3\xa4 Chang vaatii, ett\xc3\xa4 tietokonetta ei pid\xc3\xa4 k\xc3\xa4ytt\xc3\xa4\xc3\xa4 muihin tarkoituksiin, kuten toisten asemien kanssa kommunikointiin. Kun Oceanic Airlinesin lennon 815 selviytyj\xc3\xa4t matkustavat vuoteen 1977, he yritt\xc3\xa4v\xc3\xa4t mit\xc3\xa4t\xc3\xb6id\xc3\xa4 energian vapautumisen r\xc3\xa4j\xc3\xa4ytt\xc3\xa4m\xc3\xa4ll\xc3\xa4 vetypommin. Pommi ei kuitenkaan luultavasti r\xc3\xa4j\xc3\xa4ht\xc3\xa4nyt, ja vaikka olisikin, se ei muuttanut historiaa. Kaikella mit\xc3\xa4 ajassa matkustaneet selviytyj\xc3\xa4t tekiv\xc3\xa4t menneisyydess\xc3\xa4 oli jo arvo, eiv\xc3\xa4tk\xc3\xa4 he siten muuttaneet mit\xc3\xa4\xc3\xa4n._NEWLINE_Stuart Radzinskyn pommisuojaoveen maalaamien muistiinpanojen mukaan, onnettomuuden j\xc3\xa4lkeen Dharma-aloitteen tarvikkeet r\xc3\xa4nsistyiv\xc3\xa4t. Kartassa mainitaan Cerberus-turvaj\xc3\xa4rjestelm\xc3\xa4n rikkoutuminen ja aloitteen tarvikkeiden hyk\xc3\xa4\xc3\xa4minen sek\xc3\xa4 useita onnettomuuksia muun muassa 28. lokakuuta 1984, 1985 ja 7. joulukuuta 1987. Aikaan jolloin Danielle Rousseau tutkimusryhm\xc3\xa4ns\xc3\xa4 kanssa haaksirikkoutui saarelle vuonna 1988, suurin osa saaren laitteistosta oli hyl\xc3\xa4tty, mukaan lukien radiotorni. Dharma-aloitteen j\xc3\xa4senet eiv\xc3\xa4t kuitenkaan koskaan yritt\xc3\xa4neet etsi\xc3\xa4 tai pelastaa Daniellea tai h\xc3\xa4nen ryhm\xc3\xa4\xc3\xa4ns\xc3\xa4, vaikka Danielle l\xc3\xa4hettikin h\xc3\xa4t\xc3\xa4kutsua radiotornin avulla useiden vuosien ajan._NEWLINE_Kun Dharma-aloite saapui saarelle, he taistelivat saaren alkuper\xc3\xa4iskansaa, joita he kutsuivat \xe2\x80\x9dvihamielisiksi\xe2\x80\x9d ja joita lennolta 815 selviytyneet kutsuivat \xe2\x80\x9dToisiksi\xe2\x80\x9d, vastaan. Vihamieliset olivat asuneet saarella jo kauan ennen aloitteen saapumista. Nuoli-aseman teht\xc3\xa4v\xc3\xa4 oli tarkkailla ja kaavoittaa strategioita hy\xc3\xb6k\xc3\xa4t\xc3\xa4 vihamielisi\xc3\xa4 vastaan. Kun Benjamin Linus saapui saarelle vuonna 1970, vihamielisten ja Dharma-aloitteen v\xc3\xa4lill\xc3\xa4 oli yh\xc3\xa4 avoin konflikti. Ennen vuotta 1974, vihamieliset rikkoivat sopimuksensa. Useissa sarjan jaksoissa mainitaan, ett\xc3\xa4 kansojen v\xc3\xa4lill\xc3\xa4 oli \xe2\x80\x9draja\xe2\x80\x9d ja jotkin osat saarta kuuluivat vain toiselle ryhm\xc3\xa4lle. T\xc3\xa4m\xc3\xa4 kuitenkin loppui vuonna 1992, jolloin Linus liittyi vihamielisiin ja tappoi Dharma-aloitteen j\xc3\xa4senet, tapahtuma jota kutsutaan nimell\xc3\xa4 \xe2\x80\x9dpuhdistus\xe2\x80\x9d. Ruumiit haudattiin suureen hautaan._NEWLINE_Vuonna 2001 Stuar Radzinskyn itsemurhan j\xc3\xa4lkeen, Kelvin Joe Inman ty\xc3\xb6skenteli yh\xc3\xa4 Dharma-aloitteelle Joutsen-asemalla. Lostin tuottaja Carlton Cuse on vahvistanut, ett\xc3\xa4 Kelvin oli oikeasti yksi Dharma-aloitteen j\xc3\xa4senist\xc3\xa4. Lost Experiencen n\xc3\xa4yttelij\xc3\xa4 on sanonut Hanso Foundatioinin lopettaneen Dharma-aloitteen rahoittamisen vuonna 1987. Lostin toisella tuotantokaudella Joutsen-asemalle kuitenkin saapui uusi tarvikel\xc3\xa4hetys, joka viittaa siihen ett\xc3\xa4 joku rahoittaa silti saaren tapahtumia. Epilogissa paljastettiin ett\xc3\xa4 Guamilla sijaitsi Dharman logistinen varasto, josta l\xc3\xa4hetettiin saarelle s\xc3\xa4\xc3\xa4nn\xc3\xb6llinen ruokal\xc3\xa4hetys aina tietyin v\xc3\xa4liajoin. Asemalla ty\xc3\xb6skenteliv\xc3\xa4t Hector ja Glenn, jotka olivat tiet\xc3\xa4m\xc3\xa4tt\xc3\xb6mi\xc3\xa4 saarella tapahtuneesta \xe2\x80\x9dpuhdistuksesta\xe2\x80\x9d ja olivat l\xc3\xa4hett\xc3\xa4neet saarelle ruokal\xc3\xa4hetyksi\xc3\xa4 yli 20 vuoden ajan heid\xc3\xa4n saatua saaren sijainnin selville Lamppu-asemalta tulleiden viestien perusteella. Heid\xc3\xa4n ollessa valmistelemassa seuraavaa ruokal\xc3\xa4hetyst\xc3\xa4, Ben Linus ilmestyy heid\xc3\xa4n luokseen ja kertoo ett\xc3\xa4 heid\xc3\xa4n ty\xc3\xb6ns\xc3\xa4 on loppunut ja ettei Dharma Initiativea en\xc3\xa4\xc3\xa4 ole. Ben n\xc3\xa4ytt\xc3\xa4\xc3\xa4 heille Hydra-aseman orientaatiovideon ja antaa heille lompakot, joissa on maksu heid\xc3\xa4n tekem\xc3\xa4st\xc3\xa4\xc3\xa4n ty\xc3\xb6st\xc3\xa4 20 vuoden ajalta.\n_START_SECTION_\nDharma-asemat\n_START_PARAGRAPH_\nDharma-aloite perusti saarelle yhdeks\xc3\xa4n asemaa, jotka olivat piilotettuja laitteistoja tai bunkkereita. Oceanicin lennon 815 haaksirikkouduttua saarelle syyskuussa 2004, selviytyj\xc3\xa4t l\xc3\xb6ysiv\xc3\xa4t useita Dharma-asemia. Ensimm\xc3\xa4inen jonka selviytyj\xc3\xa4t l\xc3\xb6ysiv\xc3\xa4t, oli Joutsen, jota he kutsuivat nimell\xc3\xa4 \xe2\x80\x9dluukku\xe2\x80\x9d. Sen j\xc3\xa4lkeen sarjassa on vierailtu yhdeks\xc3\xa4ss\xc3\xa4 muussa asemassa, joista jokaisella on oma logonsa, joihin kaikkiin kuitenkin kuuluu kahdeksankulmio._NEWLINE_Pommisuojaovessa esitell\xc3\xa4\xc3\xa4n kuusi rakennusta, joista v\xc3\xa4hint\xc3\xa4\xc3\xa4n nelj\xc3\xa4ss\xc3\xa4 on Dharma-aseman nimi ja ikoni: Joutsen, Liekki, L\xc3\xa4\xc3\xa4kint\xc3\xa4asema ja Nuoli. Muita rakennuksia kuvataan kysymysmerkill\xc3\xa4 tai numerolla. Kahden oletetun aseman v\xc3\xa4lille on piirretty katkoviiva. Kuutta rakennusta ymp\xc3\xa4r\xc3\xb6i suuri kysymysmerkki keskell\xc3\xa4 karttaa. Kartan yl\xc3\xa4vasemmalla on jokin muu rakennelma (seitsem\xc3\xa4s rakennus), joka on kuitenkin pyyhitty yli. Joutsen-aseman pommisuojaoven kartta viittaa valoasemaan, s\xc3\xa4\xc3\xa4tieteen asemaan, asemaan \xe2\x80\x9dCVII\xe2\x80\x9d ja toisiin joita ei ole koskaan n\xc3\xa4ytetty sarjassa._NEWLINE_Kartan kaakkoiskulman luukkujen lis\xc3\xa4ksi, kartassa on nelj\xc3\xa4 neliskulmaista rakennusta joissa on merkinn\xc3\xa4t \xe2\x80\x9dCVI\xe2\x80\x9d, \xe2\x80\x9dCVII\xe2\x80\x9d, \xe2\x80\x9dCVIII\xe2\x80\x9d ja \xe2\x80\x9dCVIV\xe2\x80\x9d. Koska lukua CVIV ei esiinny roomalaisissa numeroissa, merkinn\xc3\xa4t ovat luultavammin CV 1, CV 2, CV 3 ja CV 4. Kartta v\xc3\xa4itt\xc3\xa4\xc3\xa4 my\xc3\xb6s, ett\xc3\xa4 maanalainen tunneliverkosto yhdisti aikoinaan useita asemia. Kartan merkinn\xc3\xa4t viittaavat my\xc3\xb6s siihen, ett\xc3\xa4 tunnelit alkoivat rapistua 1980-luvun alussa, pian onnettomuuden j\xc3\xa4lkeen.\n_START_SECTION_\nAsema 1: Hydra (The Hydra)\n_START_PARAGRAPH_\nHydra on el\xc3\xa4intieteellinen tutkimuslaitos pienell\xc3\xa4 saarella kahden mailin p\xc3\xa4\xc3\xa4ss\xc3\xa4 p\xc3\xa4\xc3\xa4saaresta. Sen on kuvattu olevan tuplasti Alcatrazin kokoinen saari. Asemalla on h\xc3\xa4kkej\xc3\xa4 keskell\xc3\xa4 viidakkoa ja niiss\xc3\xa4 pidettiin aikoinaan muun muassa j\xc3\xa4\xc3\xa4karhuja. Aseman vedenalaista kompleksia k\xc3\xa4ytettiin akvaariona haille ja delfiineille. Aseman tunnus on Hydraa muistuttava olento. Kolmannella tuotantokaudella Toiset pit\xc3\xa4v\xc3\xa4t Jacki\xc3\xa4, Katea ja Sawyeri\xc3\xa4 vankeina h\xc3\xa4keiss\xc3\xa4. Kun Sawyer onnistuu selvitt\xc3\xa4m\xc3\xa4\xc3\xa4n testin josta saa palkintona ruokaa, Tom kertoi h\xc3\xa4nelle ett\xc3\xa4 j\xc3\xa4\xc3\xa4karhuilta kesti tunteja keksi\xc3\xa4 sama. My\xc3\xb6hemmin Tunisian aavikolta l\xc3\xb6ydettiin j\xc3\xa4\xc3\xa4karhun luuranko, jolla oli kaulassaan Hydra-aseman tunnus. Kolmannen kauden avausjaksossa n\xc3\xa4htiin Dharma-symboli hain pyrst\xc3\xb6ss\xc3\xa4._NEWLINE_Aseman viereen on rakennettu kiitorataa muistuttava laskeutumisalue luultavasti koneita varten. Toiset m\xc3\xa4\xc3\xa4r\xc3\xa4\xc3\xa4v\xc3\xa4t Katen ja Sawyerin pakkoty\xc3\xb6h\xc3\xb6n rakentamaan kiitorataa, kunnes n\xc3\xa4m\xc3\xa4 karkaavat. Viidennell\xc3\xa4 kaudella Ajira Airwaysin lentokone onnistuu laskeutumaan samaiselle kiitoradalle. Viidennell\xc3\xa4 tuotantokaudella tri. Chang uhkaa m\xc3\xa4\xc3\xa4r\xc3\xa4t\xc3\xa4 Hurleyn Hydra-saarelle j\xc3\xa4\xc3\xa4karhun ulostetta siivoamaan, jos t\xc3\xa4m\xc3\xa4 puhuu kenellek\xc3\xa4\xc3\xa4n Orkidea-asemalle toimitettavasta ruumiista._NEWLINE_24. elokuuta julkaistussa epilogissa paljastettiin Hydran olleen asema 1. orientaatiovideolla kerrotaan my\xc3\xb6s huone 23:n tarkoitus.\n_START_SECTION_\nAsema 2: Nuoli (The Arrow)\n_START_PARAGRAPH_\nNuoli-asema esiintyy ensimm\xc3\xa4isen kerran jaksossa Toiset 48 p\xc3\xa4iv\xc3\xa4\xc3\xa4. Jakson L\xc3\xa4hd\xc3\xb6n hinta takaumassa n\xc3\xa4ytet\xc3\xa4\xc3\xa4n kuinka tohtori Chang tekee orientaatiofilmin alkuper\xc3\xa4ist\xc3\xa4 osaa, ja selitt\xc3\xa4\xc3\xa4 ett\xc3\xa4 asemalla on tarkoitus tarkkailla vihamielisi\xc3\xa4 ja kaavoittaa strategioita taisteluun heit\xc3\xa4 vastaan. Chang kuitenkin keskeytet\xc3\xa4\xc3\xa4n ennen kuin h\xc3\xa4n voi lopettaa lauseensa. Jakson Mies taustalla takaumassa n\xc3\xa4ytet\xc3\xa4\xc3\xa4n yksi Dharma-aloitteen j\xc3\xa4senist\xc3\xa4, Horace, oloasussaan jossa on Nuoli-aseman logo ja teksti \xe2\x80\x9dmatemaatikko\xe2\x80\x9d. Kun asema l\xc3\xb6ydet\xc3\xa4\xc3\xa4n vuonna 2004, aseman oveen on kirjoitettu sana \xe2\x80\x9dkaranteeni\xe2\x80\x9d. Jaksossa LaFleur, Horace k\xc3\xa4skee Nuoli-aseman \xe2\x80\x9dvalmistautua raskaaseen taisteluun\xe2\x80\x9d, uskoessaan vihamielisten suunnittelevan hy\xc3\xb6kk\xc3\xa4yst\xc3\xa4._NEWLINE_Kun lennon 815 takaosan selviytyneet l\xc3\xb6yt\xc3\xa4\xc3\xa4t Nuoli-aseman jaksossa Toiset 48 p\xc3\xa4iv\xc3\xa4\xc3\xa4, se toimii luultavasti varastorakennuksena. Selviytyneet l\xc3\xb6yt\xc3\xa4v\xc3\xa4t radion, lasisilm\xc3\xa4n ja osan Joutsen-aseman orientaatiofilmi\xc3\xa4 Raamatun sis\xc3\xa4\xc3\xa4n piilotettuna. Tuottajat Carlton Cusen ja Damon Lindelof ovat sanoneet jokaisen esineen olevan merkitt\xc3\xa4v\xc3\xa4, eik\xc3\xa4 satunnaisesti valittu.\n_START_SECTION_\nAsema 3: Joutsen (The Swan)\n_START_PARAGRAPH_\nJoutsen on sarjassa ensimm\xc3\xa4isen\xc3\xa4 n\xc3\xa4hty asema, jonka Locke l\xc3\xb6yt\xc3\xa4\xc3\xa4 Boonen kanssa. Joutsen oli alun perin laboratorio, jossa Dharman j\xc3\xa4senet tutkivat s\xc3\xa4hk\xc3\xb6magnetismia. Jaksossa Onnettomuus Dharma Initiativen j\xc3\xa4sen Stuart Radzinsky sanoi aseman valmistuttuaan sallivan manipuloida s\xc3\xa4hk\xc3\xb6magneettista voimaa, joka \xe2\x80\x9dmuuttaisi maailman\xe2\x80\x9d. Dharman rakentaessa asemaa he porasivat energiataskuun, mik\xc3\xa4 vapautti valtavan m\xc3\xa4\xc3\xa4r\xc3\xa4n s\xc3\xa4hk\xc3\xb6magneettista energiaa. Asema rakennettiin esiintym\xc3\xa4n p\xc3\xa4\xc3\xa4lle korkiksi est\xc3\xa4\xc3\xa4kseen energiaa purkautumasta. Asema suunniteltiin patoamaan energia kunnes huomattiin ett\xc3\xa4 energiakentt\xc3\xa4 kasvaisi rajattomasti, jolloin asemalle rakennettiin \xe2\x80\x9dfail safe\xe2\x80\x9d -kytkin, joka tuhoaisi s\xc3\xa4hk\xc3\xb6magneettisen esiintym\xc3\xa4n h\xc3\xa4t\xc3\xa4tilanteessa._NEWLINE_Orientaatiofilmiss\xc3\xa4 tohtori Chang mainitsee onnettomuudesta ja kertoi kuinka n\xc3\xa4pp\xc3\xa4int\xc3\xa4 painamalla energia neutraloidaan joka 108 minuutin v\xc3\xa4lein sy\xc3\xb6tt\xc3\xa4m\xc3\xa4ll\xc3\xa4 koodi tietokoneeseen. Aseman sein\xc3\xa4ss\xc3\xa4 on kello, joka kertoo ajan, jolloin n\xc3\xa4pp\xc3\xa4int\xc3\xa4 piti painaa. Kello alkaa h\xc3\xa4lytt\xc3\xa4\xc3\xa4 kun aikaa on j\xc3\xa4ljell\xc3\xa4 nelj\xc3\xa4 minuuttia. Ajastimen kuluessa nollaan numerot muuttuvat hieroglyfeiksi ja asema alkaa t\xc3\xa4rist\xc3\xa4. Asemalla on my\xc3\xb6s ruoka- ja asevarasto, suihku, s\xc3\xa4ngyt, kokoelma LP-levyj\xc3\xa4 ja kirjoja sek\xc3\xa4 tiski- ja pesukone. Asemalle on kaksi sis\xc3\xa4\xc3\xa4nk\xc3\xa4ynti\xc3\xa4 joista toinen eli luukun kansi on hitsattu umpeen. Asemalla on my\xc3\xb6s pommisuojaovet, jotka saatiin aktivoitua h\xc3\xa4t\xc3\xa4tilanteessa. Radzinsky ja Kelvin Joe Inman piirsiv\xc3\xa4t salaisia viestej\xc3\xa4 yhteen aseman turvaovista, jotka voi n\xc3\xa4hd\xc3\xa4 ainoastaan pime\xc3\xa4valolampun avulla._NEWLINE_Vuonna 2001 Desmond haaksirikkoutuu saarelle, jolloin Kelvin vie h\xc3\xa4net asemalle. Kolmen vuoden ajan Desmond painaa n\xc3\xa4pp\xc3\xa4int\xc3\xa4 Kelvinin kanssa, kunnes h\xc3\xa4n seuraa t\xc3\xa4t\xc3\xa4 ulos ja tajuaa Kelvinin l\xc3\xb6yt\xc3\xa4neen purjeveneen, jolla Desmond haaksirikkoutui. Kelvin korjaa venett\xc3\xa4 ja aikoo paeta sill\xc3\xa4. Raivoissaan Desmond t\xc3\xb6n\xc3\xa4isee Kelvinin kuolettavasti p\xc3\xa4in kalliota. Desmond kiirehtii takaisin asemalle, jonka ajastin on ehtinyt kulua nollaan. Aseman alla ollut suuri s\xc3\xa4hk\xc3\xb6magneettinen esiintym\xc3\xa4 kasvaa ja aiheuttaa Oceanicin lennon 815 onnettomuuden._NEWLINE_Lennon 815 selviytyneiden edetess\xc3\xa4 asemalle Desmond vahingossa hajottaa tietokoneen ja pakenee. Sayidin korjatessa tietokoneen selviytyneet jatkavat numeroiden sy\xc3\xb6tt\xc3\xa4mist\xc3\xa4. Locke, joka ei en\xc3\xa4\xc3\xa4 usko numeroiden sy\xc3\xb6tt\xc3\xa4miseen, est\xc3\xa4\xc3\xa4 Mr. Ekoa sy\xc3\xb6tt\xc3\xa4m\xc3\xa4st\xc3\xa4 niit\xc3\xa4 ja hajottaa tietokoneen n\xc3\xa4yt\xc3\xb6n. Desmond tajuaa pudottaneensa lennon 815 my\xc3\xb6h\xc3\xa4stym\xc3\xa4ll\xc3\xa4 numeroiden sy\xc3\xb6tt\xc3\xa4misest\xc3\xa4, mink\xc3\xa4 vuoksi h\xc3\xa4n k\xc3\xa4\xc3\xa4nt\xc3\xa4\xc3\xa4 h\xc3\xa4t\xc3\xa4katkaisinta, joka tuhoaa s\xc3\xa4hk\xc3\xb6magneettisen esiintym\xc3\xa4n ja r\xc3\xa4j\xc3\xa4ytt\xc3\xa4\xc3\xa4 aseman. T\xc3\xa4m\xc3\xa4n seurauksena taivas muuttuu purppuraksi ja Penelope \xe2\x80\x9dPenny\xe2\x80\x9d Widmoren tutkimusryhm\xc3\xa4 havaitsee purkauksen, ilmoittaen Pennylle l\xc3\xb6yt\xc3\xa4neens\xc3\xa4 saaren._NEWLINE_Aseman tunnus on joutsen.\n_START_SECTION_\nAsema 4: Soihtu (The Flame)\n_START_PARAGRAPH_\nLiekki on Dharma Initiativen k\xc3\xa4ytt\xc3\xa4m\xc3\xa4 tarkkailuasema, joka k\xc3\xa4ytt\xc3\xa4\xc3\xa4 kaikuluotausta ja satelliittiyhteyksi\xc3\xa4 kommunikoidakseen ulkomaailmaan ja saarella olevien asemien kanssa. Aseman kautta voidaan my\xc3\xb6s tilata ruokal\xc3\xa4hetys saarelle. Tosin kuin muut asemat, Liekki ei ole maanalainen bunkkeri, vaan yksikerroksinen asuintalo, jonka katolla on suuri lautasantenni. Aseman sis\xc3\xa4ll\xc3\xa4 on oleskelutilat, kuten keitti\xc3\xb6 ja tietokonehuone. Tilojen alapuolella on kellari, joka sis\xc3\xa4lt\xc3\xa4\xc3\xa4 tarvikkeita, kuten kirjaston Dharma Initiativen toimintojen k\xc3\xa4sikirjoista. Aseman ulkopuolella on puutarha ja olintiloja muun muassa kanoille, lehmille ja vuohille. Asema oli viritetty C4-r\xc3\xa4j\xc3\xa4hteill\xc3\xa4 silt\xc3\xa4 varalta ett\xc3\xa4 vihamieliset yritt\xc3\xa4isiv\xc3\xa4t hy\xc3\xb6k\xc3\xa4t\xc3\xa4 asemalle. Radzinsky asui asemalla ja suunnitteli Joutsen-aseman pienoismallia vuonna 1977._NEWLINE_Toisten surmattua melkein kaikki Dharman ty\xc3\xb6ntekij\xc3\xa4t vuoden 1992 tienoilla, Mikhail Bakuninin annettiin asua asemalla sill\xc3\xa4 ehdolla ettei h\xc3\xa4n ylit\xc3\xa4 rajaa. Oceanic Airlinesin lennon 815 onnettomuusp\xc3\xa4iv\xc3\xa4n\xc3\xa4 Mikhail kertoo Benille tietoja lennon matkustajista. Ben pyyt\xc3\xa4\xc3\xa4 n\xc3\xa4ytt\xc3\xa4m\xc3\xa4\xc3\xa4n Julietille videon t\xc3\xa4m\xc3\xa4n siskosta. My\xc3\xb6hemmin tuntemattomasta pyynn\xc3\xb6st\xc3\xa4 asema ei en\xc3\xa4\xc3\xa4 pysty saamaan yhteytt\xc3\xa4 ulkomaailmaan, osittain Peili-aseman h\xc3\xa4irint\xc3\xa4signaalien takia. Osasyyn\xc3\xa4 saattoi olla my\xc3\xb6s Desmondin aiheuttama s\xc3\xa4hk\xc3\xb6magneettinen energiapurkaus, joka purkautui taivaalle Joutsen-aseman r\xc3\xa4j\xc3\xa4hdyksess\xc3\xa4._NEWLINE_Jaksossa N\xc3\xa4pp\xc3\xa4ile 77 Locke, Kate ja Sayid l\xc3\xb6yt\xc3\xa4v\xc3\xa4t aseman. Kun Locke onnistuu l\xc3\xa4p\xc3\xa4isem\xc3\xa4\xc3\xa4n shakkipelin aseman tietokonetta vastaan, koneen n\xc3\xa4ytt\xc3\xb6\xc3\xb6n ilmestyi tohtori Pierre Chang, joka kertoo miten asemalla saadaan yhteys ulkomaailmaan. Locke aktivoi aseman itsetuhomekanismin n\xc3\xa4pp\xc3\xa4ilem\xc3\xa4ll\xc3\xa4 77 tietokoneeseen, mik\xc3\xa4 aktivoi C-4-r\xc3\xa4j\xc3\xa4hteet._NEWLINE_Aseman tunnus on liekki.\n_START_SECTION_\nAsema 5: Helmi (The Pearl)\n_START_PARAGRAPH_\nHelmi on saarella oleva psykologian laitos, jolla tarkkaillaan muita Dharma-asemia. Asemalla on kolmesta kolmeen rivi\xc3\xa4 televisioita, kaksi tuolia ja kirjoitusv\xc3\xa4lineet tulostimineen. Aseman tietokone vastaanottaa jatkuvasti Joutsen-asemalta tulevaa dataa numeroiden sy\xc3\xb6tt\xc3\xa4misest\xc3\xa4 tietokoneelle. Osa selviytyneist\xc3\xa4 yritt\xc3\xa4\xc3\xa4 my\xc3\xb6hemmin saada tietokoneen avulla yhteyden Toisiin, mutta saavat selville aseman tietokoneen voivan vain vastaanottaa tietoa eik\xc3\xa4 l\xc3\xa4hett\xc3\xa4\xc3\xa4 sit\xc3\xa4. Aseman ty\xc3\xb6ntekij\xc3\xa4t kirjoittavat paperille mit\xc3\xa4 kukin milloin teki muilla asemilla, ja l\xc3\xa4hett\xc3\xa4v\xc3\xa4t viestit yl\xc3\xb6s paineilmaputken kautta. My\xc3\xb6hemmin paljastuu, ett\xc3\xa4 kaikki viestiputket olivat ker\xc3\xa4\xc3\xa4ntyneen aseman l\xc3\xa4hist\xc3\xb6lle j\xc3\xa4ttim\xc3\xa4iseksi kasaksi eik\xc3\xa4 kukaan ollut ker\xc3\xa4nnyt niit\xc3\xa4 pois._NEWLINE_Aseman l\xc3\xb6yt\xc3\xa4v\xc3\xa4t ensimm\xc3\xa4isin\xc3\xa4 vahingossa Nikki ja Paulo sek\xc3\xa4 my\xc3\xb6hemmin Locke ja Mr. Eko. Locke katsoo aseman orientaatiofilmin ja ymm\xc3\xa4rt\xc3\xa4\xc3\xa4 v\xc3\xa4\xc3\xa4rin sen sis\xc3\xa4ll\xc3\xb6n, luullen ett\xc3\xa4 kaikki mit\xc3\xa4 Dharma teki oli valhetta. H\xc3\xa4n p\xc3\xa4\xc3\xa4tt\xc3\xa4\xc3\xa4 kokeilla mit\xc3\xa4 tapahtuu kun Joutsen-aseman numeroita ei sy\xc3\xb6tet\xc3\xa4. Desmond my\xc3\xb6hemmin huomauttaa, ett\xc3\xa4 Helmen ty\xc3\xb6ntekij\xc3\xa4t olivat tosiasiassa koehenkil\xc3\xb6it\xc3\xa4 tiet\xc3\xa4m\xc3\xa4tt\xc3\xa4\xc3\xa4n, mik\xc3\xa4 saattoi olla selitys miksi kukaan ei ker\xc3\xa4nnyt viestiputkia._NEWLINE_Selviytyneet my\xc3\xb6hemmin saavat yhteyden Sayidin avulla Liekki-asemalle ja n\xc3\xa4kev\xc3\xa4t vilauksen Mikhail Bakuninista, joka sammuttaa kameran ennen kuin selviytyneet n\xc3\xa4kev\xc3\xa4t enemp\xc3\xa4\xc3\xa4. Paulo my\xc3\xb6s aiemmin piilotti l\xc3\xb6yt\xc3\xa4m\xc3\xa4ns\xc3\xa4 timantit aseman vessan vesis\xc3\xa4ili\xc3\xb6\xc3\xb6n ja noutaessaan niit\xc3\xa4 h\xc3\xa4n huomaa Benin ja Julietin, jotka katsoivat monitorista Jacki\xc3\xa4._NEWLINE_Aseman tunnus on helmi.\n_START_SECTION_\nAsema 6: Orkidea (The Orchid)\n_START_PARAGRAPH_\nOrkidea on saaren erikoisin asema. Asema muistuttaa ulkoap\xc3\xa4in hyl\xc3\xa4tty\xc3\xa4 kasvihuonetta. Asemalla on laboratorio ja kammio, jossa pystyy taivuttamaan aika-avaruutta. Asemalla olevalla perehdytysvideolla kerrotaan kokeesta, jonka mukaan aseman kammion kautta voi kulkea ajassa eteen- ja taaksep\xc3\xa4in, mit\xc3\xa4 kuvattiin \xe2\x80\x9dkashmir-vaikutukseksi\xe2\x80\x9d. Asemaa rakennettaessa tapahtui porausterien sulamisia ja ty\xc3\xb6ntekij\xc3\xb6iden loukkaantumisia. Aseman alla olevassa luolassa on kammio, joka sis\xc3\xa4lt\xc3\xa4\xc3\xa4 kivipilareita joissa on tuntemattomia hieroglyfej\xc3\xa4 sek\xc3\xa4 j\xc3\xa4inen kammio jossa on suuri v\xc3\xa4kipy\xc3\xb6r\xc3\xa4, jota k\xc3\xa4\xc3\xa4nt\xc3\xa4m\xc3\xa4ll\xc3\xa4 saarta voidaan siirt\xc3\xa4\xc3\xa4. Benin siirt\xc3\xa4ess\xc3\xa4 saarta, h\xc3\xa4n ei ilmeisesti k\xc3\xa4\xc3\xa4nn\xc3\xa4 py\xc3\xb6r\xc3\xa4\xc3\xa4 tarpeeksi, tai koska Jacob halusi Locken k\xc3\xa4\xc3\xa4nt\xc3\xa4v\xc3\xa4n py\xc3\xb6r\xc3\xa4\xc3\xa4, jolloin se luiskahtaa paikoiltaan ja laukaisee aikahyppyjen ketjureaktion, mik\xc3\xa4 sai selviytyneet siirtyv\xc3\xa4\xc3\xa4t jatkuvasti ajassa eteen- ja taaksep\xc3\xa4in mik\xc3\xa4 lopulta tappoi Charlotten. Locke pys\xc3\xa4ytt\xc3\xa4\xc3\xa4 aikahypyt k\xc3\xa4\xc3\xa4nt\xc3\xa4m\xc3\xa4ll\xc3\xa4 py\xc3\xb6r\xc3\xa4n paikalleen, jolloin selviytyneet siirtyv\xc3\xa4t vuoteen 1974. Py\xc3\xb6r\xc3\xa4\xc3\xa4 k\xc3\xa4\xc3\xa4nt\xc3\xa4neet siirtyiv\xc3\xa4t aina Tunisian autiomaahan. Widmore kertoo my\xc3\xb6hemmin Lockelle autiomaan olevan \xe2\x80\x9dpoistumispiste\xe2\x80\x9d niille, jotka k\xc3\xa4ytt\xc3\xa4v\xc3\xa4t py\xc3\xb6r\xc3\xa4\xc3\xa4._NEWLINE_Aseman tunnus on orkidea.\n_START_SECTION_\nAsema\xc2\xa0?: L\xc3\xa4\xc3\xa4kint\xc3\xa4asema (The Staff)\n_START_PARAGRAPH_\nL\xc3\xa4\xc3\xa4kint\xc3\xa4asema on p\xc3\xa4\xc3\xa4saarella oleva l\xc3\xa4\xc3\xa4ketieteellinen tutkimusasema, joka my\xc3\xb6hemmin suunniteltiin oleskelutilaksi raskaana oleville naisille. Asemalla on pitk\xc3\xa4 k\xc3\xa4yt\xc3\xa4v\xc3\xa4, joka johtaa operointihuoneeseen, p\xc3\xa4iv\xc3\xa4kotiin ja lukollisiin kaappeihin, joista yhdess\xc3\xa4 on katkaisin, joka avaa piilotetun holvin, joka sis\xc3\xa4lt\xc3\xa4\xc3\xa4 l\xc3\xa4\xc3\xa4kint\xc3\xa4v\xc3\xa4lineit\xc3\xa4 ja hoitop\xc3\xb6yd\xc3\xa4n._NEWLINE_Toiset pit\xc3\xa4v\xc3\xa4t Clairea asemalla, kunnes Alex vapauttaa h\xc3\xa4net. My\xc3\xb6hemmin Juliet vie Sunin asemalle selvitt\xc3\xa4\xc3\xa4kseen t\xc3\xa4m\xc3\xa4n vauvan hedelm\xc3\xb6itysajan._NEWLINE_Aseman tunnus on l\xc3\xa4\xc3\xa4ketieteellinen symboli, kaksi sauvaan kietoutunutta k\xc3\xa4\xc3\xa4rmett\xc3\xa4.\n_START_SECTION_\nAsema\xc2\xa0?: Peili (The Looking Glass)\n_START_PARAGRAPH_\nPeili on vedenalainen Dharma-asema 18 metrin syvyydess\xc3\xa4. Asema suunniteltiin sukellusveneiden uudelleentoimitukseen, mutta my\xc3\xb6hemmin asemalle rakennettiin h\xc3\xa4irint\xc3\xa4laite, joka h\xc3\xa4iritsi viestittely\xc3\xa4 saarella. Asema saa voimansa pitk\xc3\xa4n kaapelin kautta, jonka Sayid l\xc3\xb6yt\xc3\xa4\xc3\xa4 jaksossa Erakko. Asemaa vartioivat naiset nimelt\xc3\xa4 Greta ja Bonnie. Charlie onnistuu sammuttamaan h\xc3\xa4irint\xc3\xa4laitteet, mutta hukkuu asemalle Mikhailin r\xc3\xa4j\xc3\xa4ytt\xc3\xa4ess\xc3\xa4 aseman ikkunan kranaatilla._NEWLINE_Aseman tunnus on kani.\n_START_SECTION_\nAsema\xc2\xa0?: Myrsky (The Tempest)\n_START_PARAGRAPH_\nMyrsky on saarella oleva kemiallisten aseiden kehityslaitos, jota k\xc3\xa4ytet\xc3\xa4\xc3\xa4n hallitsemaan myrkkykaasujen p\xc3\xa4\xc3\xa4st\xc3\xa4mist\xc3\xa4 saaren ylle. Toiset k\xc3\xa4ytt\xc3\xa4v\xc3\xa4t asemaa vuonna 1992 surmatakseen kaikki Dharman ty\xc3\xb6ntekij\xc3\xa4t. Goodwin k\xc3\xa4y p\xc3\xa4ivitt\xc3\xa4in asemalla painamassa nappia, mik\xc3\xa4 est\xc3\xa4\xc3\xa4 kaasujen vapautumisen. Kun Ana Lucia tappaa Goodwinin, kaasut alkavat ker\xc3\xa4\xc3\xa4nty\xc3\xa4 asemalle. Faraday onnistuu mit\xc3\xa4t\xc3\xb6im\xc3\xa4\xc3\xa4n kaasut niin, ettei Ben olisi voinut k\xc3\xa4ytt\xc3\xa4\xc3\xa4 asemaa saaren vihollisia vastaan._NEWLINE_Aseman tunnus on aalto.\n_START_SECTION_\nAsema\xc2\xa0?: Lamppu (The Lamp Post)\n_START_PARAGRAPH_\nLamppu on uusin Dharma-asema, joka esiteltiin viidennell\xc3\xa4 tuotantokaudella. Asema sijaitsee losangelesilaisen kirkon alla. Asema rakennettiin l\xc3\xb6yt\xc3\xa4m\xc3\xa4\xc3\xa4n saari, koska ryhm\xc3\xa4 havaitsi saaren liikkuvan jatkuvasti. Tutkijat kehittiv\xc3\xa4t yht\xc3\xa4l\xc3\xb6n, jolla voidaan ennustaa miss\xc3\xa4 saari tulee olemaan tulevaisuudessa. Aseman katosta roikkuu suuri heiluri, joka piirt\xc3\xa4\xc3\xa4 lattiassa olevaan karttaan viivoja ja aseman tietokoneet merkitsev\xc3\xa4t sein\xc3\xa4ss\xc3\xa4 olevaan n\xc3\xa4ytt\xc3\xb6\xc3\xb6n leveys- ja pituusasteita._NEWLINE_Aseman johdossa on Faradayn \xc3\xa4iti, Eloise Hawking, joka yhdess\xc3\xa4 Benin kanssa yritt\xc3\xa4\xc3\xa4 auttaa nelj\xc3\xa4nnell\xc3\xa4 tuotantokaudelta saarelta l\xc3\xa4hteneit\xc3\xa4 Oceanicin kuutosia palaamaan saarelle._NEWLINE_Aseman tunnus on suuri katulamppu.\n_START_SECTION_\nAsema\xc2\xa0?: Temppeli (Temple)\n_START_PARAGRAPH_\nTemppeli on toistaiseksi tuntematon Dharma-asema p\xc3\xa4\xc3\xa4saarella. Asemasta n\xc3\xa4htiin vilaus viidennen kauden jaksossa Kuoleman saari, jossa Jin ja Rousseaun ryhm\xc3\xa4 l\xc3\xb6ysiv\xc3\xa4t aseman. Asemaa vartioi musta savuhirvi\xc3\xb6, joka vie yhden henkil\xc3\xb6n Rousseaun ryhm\xc3\xa4st\xc3\xa4. Asema mainittiin ensimm\xc3\xa4isen kerran kolmannella kaudella, kun Ben k\xc3\xa4skee Richardia viem\xc3\xa4\xc3\xa4n Toiset turvaan Temppelille. Nelj\xc3\xa4nnen kauden jaksossa Tapaa Kevin Johnson Ben Linus antaa Rousseaulle kartan, joka johtaa asemalle. Viidennell\xc3\xa4 kaudella Ben menee asemalle savuhirvi\xc3\xb6n tuomittavaksi. Kuudennella kaudella selvi\xc3\xa4\xc3\xa4 ett\xc3\xa4 Temppeli on muinainen mayatemppeli saaren viidakossa. Savuhirvi\xc3\xb6 tuhoaa Temppelin Sayidin tapettua aseman vartijat Dogenin ja Lennonin. Aseman tunnus on_NEWLINE_T-kirjainta muistuttava kuvio mustalla taustalla.\n_START_SECTION_\nAsema\xc2\xa0?: Ovi (Door)\n_START_PARAGRAPH_\nOvi on mit\xc3\xa4 luultavimmin valeasema. Kun Sayid l\xc3\xb6yt\xc3\xa4\xc3\xa4 aseman Toisten valekyl\xc3\xa4st\xc3\xa4 ja avaa aseman oven, sen takaa paljastuu kallionsein\xc3\xa4m\xc3\xa4. Aseman tunnus on ovi.'